b'\n_START_ARTICLE_\nPark Sang-young\n_START_SECTION_\nCarier\xc4\x83\n_START_PARAGRAPH_\nA fost laureat cu aur la Campionatul Mondial pentru juniori din 2012 dup\xc4\x83 ce a trecut de maghiarul D\xc3\xa1niel Berta. \xc3\x8en sezonul 2013-2014, primul la seniori pentru el, a c\xc3\xa2\xc8\x99tigat Grand Prix-ul de la Doha \xc8\x99i cel de la Berna. S-a al\xc4\x83turat echipei na\xc8\x9bionale a Coreei, cu care a cucerit medalia de aur la Campionatul Asiatic de la Suwon \xc8\x99i la Jocurile Asiatice de la Incheon, precum \xc8\x99i medalia de argint la Campionatul Mondial din 2014 de la Kazan. A \xc3\xaencheiat sezonul pe locul 3 \xc3\xaen clasamentul mondial FIE._NEWLINE_Sezonul 2014-2015 s-a dovedit mai greu pentru el. Dup\xc4\x83 dou\xc4\x83 sferturi de final\xc4\x83 \xc3\xaen Cupa Mondial\xc4\x83, s-a r\xc4\x83nit la genunchi \xc3\xaen luna martie, din cadrul Grand Prix-ului de la Budapesta. Astfel, nu a putut s\xc4\x83 participe nici la Campionatul Asiatic, nici la Campionatul Mondial._NEWLINE_S-a \xc3\xaentors pe plan\xc8\x99\xc4\x83 un an mai t\xc3\xa2rziu, cucerind o medalie de bronz la etapa de Cupa Mondial\xc4\x83 de la Vancouver. A c\xc3\xa2\xc8\x99tigat argintul la Campionatul Asiatic, fiind \xc3\xaenvins \xc3\xaen final\xc4\x83 de cona\xc8\x9bionalul Park Kyoung-doo. S-a calificat la Jocurile Olimpice de var\xc4\x83 din 2016 de la Rio de Janeiro cu echipa Coreei de Sud. \xc3\x8en proba individual\xc4\x83, a trecut succesiv de rusul Pavel Suhov \xc8\x99i de nr.\xc2\xa02 mondial, italianul Enrico Garozzo. \xc3\x8en sferturile de final\xc4\x83 a dispus u\xc8\x99or de elve\xc8\x9bianul Max Heinzer, scorul fiind 15\xe2\x80\x934. \xc3\x8en semifinale l-a \xc3\xaenvins pe un atl elve\xc8\x9bian, Benjamin Steffen. \xc3\x8en finala l-a \xc3\xaen\xc8\x9balnit pe campionul mondial en titre, ungurul G\xc3\xa9za Imre. Dup\xc4\x83 ce a fost condus cu patru tu\xc8\x99e, a lovit de cinci ori consecutive, c\xc3\xa2\xc8\x99tig\xc3\xa2nd prima medalie de aur olimpic\xc4\x83 sud-coreean\xc4\x83 la spad\xc4\x83'